'n Fyn genuanseerde roman | Netwerk24
Leeus-lugoorlog kelder Springbokke
Die Springbokke se onvermoë om hangskoppe te bemeester en die Britse en Ierse Leeus se rolmale te stuit het hulle Saterdag die eerste toets in die Kaapstad-stadion gekos.
Proteas se veelsydige vertoning beklink stryd
'n Indrukwekkende veelsydige vertoning het die Proteas gehelp om die derde T20-stryd teen Ierland met 49 lopies te beklink.
Google Maps kan na onveilige roetes lei
Wees maar versigtig om Google Maps in te span as jy gaan bergklim. Dit kan gebeur dat jy na 'n verkeerde plek gelei word, soos onlangs met 'n groep bergklimmers in Skotland gebeur het.
Krisis by Durban-hawe: Tekort aan polonie dreig!
Suid-Afrikaners hoef nie meer bekommerd te wees oor die beskikbaarheid van vars hoender op die winkelrakke nie.
Terug na 'n wêreld voor Covid-19, maar ...
Stuk-stuk keer die mensdom weer terug ná meer as 'n jaar van isolasie, amper soos uit 'n lang winterslaap. Covid-19-enstowwe maak dit veral in die VSA en Europa vir mense moontlik om weer – maskerloos – te lééf.
Kan Hongarye en Pole die EU ook verlaat?
Eers was daar Brexit, Brittanje se uittrede uit die Europese Unie (EU). Kom daar vorentoe ook 'n Polexit en Hongexit, waar Pole en Hongarye die Britte se voorbeeld volg?
Tyd vir seremoniële president speel verby
Een van die statistieke wat rugby-ontleders gebruik, is hoeveel keer 'n span gedurende 'n wedstryd in die teenstanders se kwartgebied kom. En veral hoeveel van die besoeke in punte omskep word.
Prins speel Beethoven saam met KFO
Die Covid-19-pandemie het geneem en gegee.
Jolie raak van regter ontslae wat oor kinders moes beslis
Angelina Jolie se aansoek om John Ouderkirk as regter van haar en Brad Pitt se skeisaak te skors, is goedgekeur.
'n Fyn genuanseerde roman
Deur Clari Niemand 22 Julie 2019 00:00
Die kind uit die wingerd
HUMAN & ROUSSEAU, R310
"Carijn onthou hoedat almal in die distrik en op die dorp bly praat het oor die kind wat so uit die wingerd die Erasmusse se lewe binnegekom het. Hulle het op die sypaadjies staan en fluister en na kerk in die skadu gepraat. Want die ding van 'n kind wat sommerso uit die lug val, bly 'n goeie storie."
Helene de Kock weef die storie van Carijn den Hagen en Laurens Erasmus so vaardig dat ek binne die eerste paar hoofstukke tuis voel in 1918 tussen die Erasmusse van Houwhoek en die Den Hagens van Vredenhoek, "mense wat knus in die boonste lae van die samelewing inpas".
Die enigste ding waarvan Laurens kan seker wees, is sy naam en geboortedatum op 'n flentertjie papier wat vasgespeld was aan sy baadjie. Van sy plek op Houwhoek kan hy nooit seker wees nie; Cecil en Roelien voel soos sy broer en suster, maar ook nie. Hy pas in by die Erasmusse, maar ook nie. Wanneer familiefoto's geneem word, staan hy eenkant – totdat oom Janus eendag sy stem dik maak. Van toe af word daar altyd een foto saam met Laurens en een sonder hom geneem. Maar waar hy wel soms tuiskom, is in die wingerd en tussen die wynvate.
Ek lees in kleure: warm wynkleure tydens Laurens se kinderjare langs die Eersterivier; waterverf-grasskakerings in Betlehem in die Vrystaat; groene en bloue toe hy weggestuur word uit die wingerd Nederland toe om sy regstudies in Leiden voort te sit; en donkergrys in Engeland tydens die Tweede Wêreldoorlog.
Die verhaaltempo en taalgebruik is seepglad. Soms loer 'n ouwêreldse woord of Nederlandse segswyse uit die blad, so subtiel dat dit glad nie hinder nie, maar bydra tot die outentieke gevoel van tyd en plek. "By nabaat weet mens altyd beter." Woorde uit die mond van een van Laurens se professore, die kil Alma Mendels. "In retrospek" sou nie gewerk het in die vertelling nie.
Elke karakter ontwikkel bevredigend oor die tydsverloop van 1918 tot 1944. Groot veranderinge is dit nie altyd nie, eerder die fyn genuanseerde groei wat gaandeweg saam met lewensjare en omstandighede kom.
"Blijf met mij," het Laurens daardie eerste dag vir Carijn gesê. Deur die jare spreek hul briewe en telegramme van verlange, veral te midde van die vrees en onsekerheid van oorlog. Maar op Betlehem is daar die boer Wim Daniels, met wie Carijn 'n spesiale vriendskap het, en in Leiden raak Laurens geheg aan sy medestudent Wilmien.